Številka: 0072-3/2022-DI/14

Datum: 30. 8. 2022

**Izvajalcem:**

* **ortodontije**
* **splošnih ambulant, splošnih ambulant v socialnovarstvenih zavodih, otroških in šolskih dispanzerjev, otroških in šolskih dispanzerjev v drugih zavodih, turističnih ambulant ter NMP**

**Navodilo o beleženju in obračunavanju zdravstvenih storitev in izdanih materialov**

**Okrožnica ZAE 11/22: Dopolnitve šifrantov za obračun zdravstvenih storitev**

**Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.**

Podlaga za dopolnitve in spremembe šifrantov za obračun zdravstvenih storitev je uvedba pošiljanja novega podatka v ortodontiji in druge dopolnitve.

Spremembe in dopolnitve so oštevilčene, pri vsaki točki pa je navedena kontaktna oseba za vsebinska vprašanja. V okrožnici je zajeta naslednja vsebina:

[1. Ortodontija – uvedba pošiljanja novega podatka »EF indeks«](#_Toc112323343)

[2. Splošne ambulante, otroški in šolski dispanzerji, turistične ambulante ter NMP – sprememba oznake storitev posvetov na daljavo](#_Toc112323344)

S spoštovanjem.

|  |  |
| --- | --- |
| Pripravili:  Jerneja Bergant, strokovna sodelavka  Saša Strnad, svetovalka področja | Sladjana Jelisavčić,  vodja – direktorica področja I |

1. **Ortodontija – uvedba pošiljanja novega podatka »EF indeks«**

*Vsem izvajalcem ortodontije*

**Povzetek vsebine**

Ob izkazani potrebi po sistematičnem zbiranju EF indeksa je Zavod s stroko dogovoril, da ortodonti od 1. 11. 2022 dalje ob obračunu storitev prvega pregleda ter ob začetku in zaključku ortodontskega zdravljenja poleg obračuna storitev v naboru podatkov posredujejo Zavodu tudi podatek o EF indeksu.

**Navodilo za obračun**

Skladno z navedenim Zavod v okviru podatkov za zobozdravstvo uvaja dodaten podatek »EF indeks«, ki ga posredujejo Zavodu izvajalci dejavnosti 401 110 »Ortodontija« hkrati ob obračunu opravljenih storitev:

| **Podatek** | **Opis, pravila za navajanje podatka** |
| --- | --- |
| EF indeks | EF indeks. Navede se število točk. Podatek se izpolni v primeru obračuna zobozdravstvene storitve, navedene v šifrantu K41. V ostalih primerih se podatek ne navaja. |

Nov podatek se obvezno posreduje Zavodu ob obračunu storitev prvega pregleda ter ob začetku in zaključku zdravljenja, torej ob beleženju naslednjih evidenčnih storitev:

* E0803 »Prvi specialistični ortodontski pregled – evidenčno spremljanje«,
* E0394 »Evidenčno spremljanje - novi primeri« in
* E0395 »Evidenčno spremljanje-zaključeni primeri«.

Za izvedbo kontrole se uvede nov povezovalni šifrant K41 »Storitve za zobozdravstveno dejavnost, pri katerih je potrebno označiti podatek EF indeks«, ki se glasi:

|  |  |
| --- | --- |
| **Šifra** | **Opis** |
| E0803 | Prvi specialistični ortodontski pregled – evidenčno spremljanje |
| E0394 | Evidenčno spremljanje - novi primeri |
| E0395 | Evidenčno spremljanje-zaključeni primeri |

Navedena vsebina se vključi v Navodilo o beleženju in obračunavanju zdravstvenih storitev in izdanih materialov poglavje 14.4.3.1 »Podatki o zobozdravstvenih storitvah«. Dopolnita se tudi Tehnično navodilo za pripravo in elektronsko izmenjevanje podatkov obračuna zdravstvenih storitev in izdanih materialov ter Tehnično navodilo Struktura XML datoteke za elektronsko objavo šifrantov obračuna zdravstvenih storitev in izdanih materialov skupaj s strukturo XML datotek.

Spremembe veljajo za storitve, opravljene od 1. 11. 2022 dalje.

Kontaktna oseba za vsebinska vprašanja:

Barbara Romavh (barbara.romavh@zzzs.si; 01/30-77-307)

1. **Splošne ambulante, otroški in šolski dispanzerji, turistične ambulante ter NMP – sprememba oznake storitev posvetov na daljavo**

*Vsem izvajalcem* *splošnih ambulant, splošnih ambulant v socialnovarstvenih zavodih, otroških in šolskih dispanzerjev, otroških in šolskih dispanzerjev v drugih zavodih, turističnih ambulant ter NMP*

**Povzetek vsebine**

Storitvam posvetov na daljavo spreminjamo oznako storitve iz N »Neopredeljeno« v P »Pregled«. Storitve posvetov na daljavo se tako ne morejo obračunati hkrati z drugimi pregledi.

**Navodilo za obračun**

Skladno z navedenim spreminjamo seznam storitev 15.20 »Storitve v splošnih ambulantah, dispanzerjih za otroke in šolarje ter nujni medicinski pomoči (302 001, 302 002, 302 036, 327 009, 327 011, 327 013, 338 024, 338 040 - 047, 338 051, 338 062, 338 063)«:

|  |  |  |  |
| --- | --- | --- | --- |
| **Šifra** | **Kratek opis** | **Dolg opis** | **Oznaka storitve** |
| K0051 | Posvet na daljavo - krajši | Posvet na daljavo - krajši je kratek posvet z bolnikom z uporabo IKT (5 min). Vključuje kratko svetovanje po telefonu, elektronski pošti oziroma video povezavi glede bolnikove zdravstvene težave. V medicinski dokumentaciji se zabeleži datum in vsebina posveta z nasvetom bolniku. | **~~N~~**  **P** |
| K0052 | Posvet na daljavo - srednji | Posvet na daljavo - srednji je posvet ali obravnava bolnika z uporabo IKT (10 min). Vključuje svetovanje in učenje bolnika ali starša po telefonu, elektronski pošti oziroma video povezavi: zdravnik da bolniku ali staršu navodila za zdravljenje, nauči starše otroka opazovati in prepoznati stanja, ki terjajo pregled; nauči bolnika ali starša, kako se lahko sami zdravijo oziroma zdravijo otroka z lažjo akutno boleznijo ali simptomi bolezni, brez obiska v ambulanti. Vključuje tudi svetovanje v zvezi s spremljanjem kroničnih stanj, prilagoditve stalne terapije, izvajanje kontrol, interpretacijo izvidov (ponovni kurativni pregled na daljavo). V medicinski dokumentaciji se zabeleži datum in vsebina posveta oziroma obravnave, vključno z nasvetom bolniku. | **~~N~~**  **P** |
| K0053 | Posvet na daljavo - daljši | Posvet na daljavo - daljši je obsežnejši posvet oziroma obravnava bolnika z uporabo IKT (15 min ali več) zaradi novo nastalih stanj in bolezni, poslabšanja kroničnih obolenj, uvajanja nove terapije (prvi kurativni pregled na daljavo). V medicinski dokumentaciji se zabeleži datum in vsebina posveta oziroma obravnave, vključno z nasvetom bolniku. | **~~N~~**  **P** |

Spremembe veljajo za storitve, opravljene od 1. 1. 2023 dalje.

Kontaktna oseba za vsebinska vprašanja:

Karmen Grom Kenk ([karmen.grom-kenk@zzzs.si](mailto:karmen.grom-kenk@zzzs.si); 01/30-77-340)